ফোরকান , খুলনা অফিসঃগোপালগঞ্জের কোটালীপাড়ায় উপজেলার মাঝবাড়ি এলাকায় রোবাবার সকালে সড়ক দুর্ঘটনায় স্কুল ছাত্রসহ দুজন নিহত ও কমপে ৪০ জন আহত হয়েছেন।  নিহতরা হলেন, টুপুরিয়া গ্রামের রেজাউল শেখের ছেলে লাইচ শেখ (৮)। সে টুপুরিয়া সরকারি প্রাথমিক বিদ্যালয়ের দ্বিতীয় শ্রেণীর ছাত্র। বাসের হেলপার হাকিম শেখ (২৩)  গোপালগঞ্জ সদর উপজেলার গোবরা গ্রামের হাফিজ শেখের ছেলে।   স্থানীয়রা জানান, সকাল ৯টার দিকে গোপালগঞ্জ-পয়সারহাট সড়কের কোটালীপাড়া উপজেলার মাঝবাড়ি এলাকায় এ দুর্ঘটনা ঘটে।  কোটালীপাড়া থানার ভারপ্রাপ্ত কর্মকর্তা (ওসি) ফেরদৌস হোসেন জানান, পয়সারহাট থেকে ছেড়ে আসা গোপালগঞ্জগামী একটি লোকাল বাস (নং ঢাকা-চ- ৪০৩২) মাঝবাড়িতে নিয়ন্ত্রণ হারিয়ে রাস্তার পাশে খাদে পড়ে গেলে এ হতাহতের ঘটনা ঘটে।